
RAPORT DE SPECIALITATE

privind aprobarea dezmembrării terenului situat în str. Ocsko Terezia,  cu nr. cad. 437178 înscris în CF 437178 Timișoara - Parcul Copiilor "Ion Creangă"
 
              Având în vedere Expunerea de motive nr. SC2018-10965/10.05.2018 a Primarului Municipiului Timișoara și Proiectul de hotărâre privind aprobarea dezmembrării terenului situat în str. Ocsko Terezia,  cu nr. cad. 437178 înscris în CF 437178 Timișoara - Parcul Copiilor "Ion Creangă",  facem următoarele precizări:
	Terenul propus pentru dezmembrare, aferent imobilului situat în   str. Ocsko Terezia - Parcul Copiilor "Ion Creangă", cu nr. cad. 437178, înscris în CF 437178 Timișoara, PARCUL COPIILOR "ION CREANGA", cu C1 - cladire recreere, în suprafaţă de 64003 mp, este proprietatea Municipiului Timişoara-domeniul public.
          Spitalul Clinic Municipal de Urgență Timișoara, reprezentat legal prin Manager Dr. Oprea Olimpia Maria, a solicitat prin adresa nr. SC2018-7492/30.03.2018 aprobarea dezmembrării terenului înscris în CF 437178 cu nr. cad. 437178 în vederea soluționării situației juridice a incintei Spitalului Clinic de Balneologie și Recuperare Medicală situat pe terenul adiacent, al cărui corp de clădire se află parţial şi pe parcela cu nr. cad. 437178. 
            Clinica de Balneologie și Recuperare Medicală, situată în bv. C.D. Loga 42-44, a fost inclusă în inventarul domeniului public al Municipiului Timișoara atestat prin HG977/2002, cu nr. top. 110, înscris în CF 203 Timișoara, o parte din clădire situându-se pe parcela cu nr. cad. 437178. Menționăm că după reglementarea situaţiei juridice a terenului înscris în C.F. nr. 437178 va fi promovat un proiect de reabilitare a  clădirii respective din fonduri structurale în cadrul Programului Operaţional POR 2014-2020, prin Axa prioritară 8 – „Dezvoltarea infrastructurii de sănătate şi sociale”, Prioritatea de investiţii 8.1 – „Investiţiile în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile  sociale, culturale şi de recreare, precum şi trecerea de la serviciile instituţionale la serviciile prestate de colectivităţile locale”.
	În vederea reglementării situaţiei juridice a terenului şi a clădirii care este amplasată pe trei numere topografice, anterior demarării proiectului de reabilitare, se va proceda la alipirea parcelelor pe care este situată clădirea Clinicii de Balneologie și Recuperare Medicală.
	Conform adreselor de la Serviciul Juridic cu nr. SC2018-7492/10.05.2018, Compartimentului Administare Fond Funciar nr. SC2018-7492/09.05.2018 şi Direcţiei Clădiri, Terenuri şi Dotări - Biroul Clădiri cu nr. SC2018-7492/09.05.2018 ni s-a adus la cunoştinţă că asupra acestui imobil nu există litigii pe rolul instanţelor de judecată şi nici nu au facut obiectul unor cereri de revendicare, nefiind solicitate de catre foştii proprietari sau moştenitorii acestora.
	Dezmembrarea se realizează conform Certificatului de Urbanism nr. 313/25.01.2018 și conform documentației topografice întocmită de S.C. WEST CAD S.R.L. Proiect nr.-/2017, avizat OCPI cu nr. 38135/08.03.2018.
	În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea dezmembrării terenului situat în str. Ocsko Terezia,  cu nr. cad. 437178, înscris în CF 437178 Timișoara, in suprafaţa de 64003 mp, PARCUL COPIILOR "ION CREANGA" cu C1 - cladire recreere, proprietatea Municipiului Timisoara-domeniul pubilc, rezultând două parcele, astfel: Lot 1 cu nr. cad. 446110 -teren intravilan, în suprafaţă de 907 mp şi Lot 2 cu nr.cad. 446111 - teren intravilan, în suprafaţa de 63096 mp, PARCUL COPIILOR "ION CREANGA" cu C1 - cladire recreere, cu menţinerea dreptului de proprietate asupra construcţiei conform C.F. 437178 Timişoara, dezmembrarea se realizează conform Certificatului de Urbanism nr. 313/25.01.2018 şi conform documentaţiei topografice întocmită de S.C. WEST CAD S.R.L. Proiect nr. -/2017, avizată de O.C.P.I. Timiş cu nr. 38135/08.03.2018, care  constituie  Anexă la prezenta hotărâre
         Având în vedere prevederile legale expuse în prezentul raport, apreciez că proiectul de hotărâre menţionat mai sus îndeplinește condițiile pentru a fi supus dezbaterii și aprobării plenului consiliului local. 

